Atlético Madrid

**Club Atlético de Madrid** (uobičajeno nazivan **Atlético Madrid** ili **Atlético**) španjolski je nogometni klub iz Madrida, koji nastupa u La Ligi. Domaće utakmice igra na stadionu Vicente Calderón, kapaciteta oko 55.000 gledatelja. Klub je jedan od najuspješnijih u španjolskoj povijesti, sa deset nacionalnih prvenstava i deset Kupova kralja, trofejem Kupa pobjednika kupova iz 1962., Interkontinentalnim kupom iz 1974., trofejima Europske lige iz 2010. i 2012. te trofejima Europskog Superkupa iz 2010. i 2012..

## Historija
Nogometni klub Athletic Club de Madrid osnovali su 26. travnja 1903. baskijski studenti u Madridu kao ispostavu Athletic Bilbaa. Prvi je predsjednik kluba bio Enrique Allende.

### Dresovi
U početku su i u jednom i u drugom klubu dresovi bili drugačije boje nego danas. Majica je bila s jednom plavom i jednom bijelom crtom, dok im je donji dio bio potpuno plav. Bilo je to zbog toga jer su momci iz Bilbaa kupovali dresove za oba kluba u Engleskoj i to u Blackburn Roversima. Dugo su vremena igrali u plavo-bijelim dresovima, sve do 1911. godine, dok se predstavnik Athletic Bilbaa nije uputio na novo putovanje brodom prema Engleskoj te se s tog puta vratio s dresovima Southamptona (majica s crveno-bijelim crtama i crnim donjim dijelom), jer nije mogao pronaći opremu Blackburn Roversa. Athletic Bilbao prihvaća nove dresove kao službene, dok Madriđani uzimaju crveno bijelu majicu, a ostavljaju plavim svoj donji dio.

### Odvajanje i spajanje
Godine 1921. madridski se Athletic sasvim odvojio od Atletica iz Bilbaa, a 13. svibnja 1923. godine klub je otvorio svoj prvi stadion, Metropolitano, odigravši utakmicu protiv Real Sociedada. Svoj prvi nastup u prvoj ligi odigrao je 10. veljače u Lehoni (španj. Leona) protiv momčadi koja se zvala Arenas de Guecho. Zbog teške ekonomske krize, klub se 1939. spaja s Aviación Nacional, ekipom zračnih snaga španjolske vojske. Nakon fuzije klub dobiva ime Athletic Aviación de Madrid, a 1941. mijenja ime iz Athletic u Atlético, jer je Francisco Franco zabranio uporabu stranih imena. Današnje ime, Atlético de Madrid, klub nosi od 1947. godine.

## Uspjesi
Prvu ligu klub osvaja u sezonama 1939./40., 1940./41., 1949./50. i 1950./51. 1962. godine osvaja Kup pobjednika kupova, pobjedom u finalu nad Fiorentinom. Dana 17. ožujka 1964. na čelo kluba dolazi legendarni Vicente Calderón, koji mijenja dotadašnjeg predsjednika Javiera Barrosa. Ostat će zapamćen kao najuspješniji predsjednik Atletica, jer u 21 godinu sa njim na čelu klub osvaja devet titula: četiri lige, četiri kupa i jedan Interkontinentalni kup kojeg su osvojili 1974. godine. Tadašnji osvajač Kupa prvaka Bayern München, odbio je odigrati utakmicu protiv južnoameričkog predstavnika, argentinskog kluba Club Atlético Independiente Avellaneda te je, kao poražena u europskom finalu, uskočila ekipa Atlético Madrida i osvojila Interkontinentalni kup.

Najvećim uspjehom u suvremenijoj povijesti smatra se *dupla kruna* 1996. godine.

### Španjolsko prvenstvo
* Prvak: 1940., 1941., 1950., 1951., 1966., 1970., 1973., 1977., 1996., .,2014,2021.
* Viceprvak: 1944., 1958., 1961., 1963., 1965., 1974., 1985., 1991.
* Trećeplasirani: 1942., 1945., 1947., 1948., 1962., 1971., 1976., 1979., 1981., 1983., 1988., 1992., 2013.

### Španjolski kup
* Pobjednik: 1960., 1961., 1965., 1972., 1976., 1985., 1991., 1992., 1996., 2013.
* Finalist: 1921., 1926., 1956., 1964., 1975., 1987., 1999., 2000., 2010.

### Španjolski liga-kup
* Finalist: 1984., 1985.

### Španjolski Superkup
* Pobjednik: 1940., 1951., 1985.
* Finalist: 1950., 1991., 1992., 1996., 2013.

### Campeonato del Centro (prvenstvo središnje Španjolske)
* Prvak: 1921., 1925., 1928., 1940.

### Interkontinentalni kup
* Pobjednik: 1974.

### [[UEFA Liga prvaka|Kup prvaka]]
* Finalist: 1974., 2014.

### Kup pobjednika kupova
* Pobjednik: 1962.
* Finalist: 1963., 1986.

### [[Europska liga]]
* Pobjednik: 2009./10., 2011./12.

### Europski Superkup
* Pobjednik: 2010., 2012.

## Stadioni
Klub je dosad promijenio četiri stadiona. Prvo igralište na kojem su se igrale službene utakmice nalazilo se u madridskoj ulici koja se danas zove, po znanstveniku i književniku, Menèndez Pelayo, pored Retiro parka. Godine 1913., kad se klub već osamostalio od starijeg brata iz Bilbaa, zaigrao je na novom igralištu u srcu prestižnog naselja Salamanca.

Trebalo je pričekati samo deset godina da se opet preseli. Ovaj put na stadion Metropolitano, u četvrt Cuatro Caminos. Tamo ostaje do 1966. kad se otvaraju vrata današnjeg Vicente Calderóna, prvog stadiona u Španjolskoj sa isključivo sjedećim mjestima.

### Sadašnji stadion

Vicente Calderón sa suradnicima pretvara u djelo dugogodišnji san svih zaljubljenika u klub, novi stadion. U početku se stadion zvao Manzanares, po istoimenoj rijeci koja dijeli Madrid na dva dijela i na čijoj je obali izgrađen. Prva utakmica u novom zdanju odigrana je 10. listopada1966. godine, protiv Valencije. Ime koje nosi danas, Vicente Calderón, stadion dobiva 14. lipnja 1971. Legendarni predsjednik umire 24. ožujka 1987.

### Budući stadion
Godine 2016. planirano je preseljenje Atlética na novi stadion *La Peineta*, koji će imati 73.000 sjedećih mjesta, 3000 parkirnih mjesta, prilaze za invalide, trgovačke centre itd. Nalazio bi se u srcu olimpijskog prstena, na istočnom dijelu grada, blizu aerodroma *Barajas* te velesajma Juan Carlos I. Sadašnji bi se stadion trebao srušiti i pretvoriti u veliki javni park, a dio dobivenog prostora bi se iskoristio za izgradnju još jednog prilaza na M-30, jednu od madridskih obilaznica.

La Peineta će tako postati peto sjedište *Colchonerosa*, od osnutka 1903 godine.

## Poznati igrači
* Hugo Sánchez
* José Francisco Molina
* Kiko
* José Luis Caminero
* Milinko Pantić
* Luis Aragonés 
* Miguel Reina Santos
* Vavá
* Abel Resino 
* Baltazar
* Javier Irureta
* Pruden Sánchez
* Marcel Domingo
* Manuel Sánchez (Manolo)
* José Eulogio Gárate
* Fernando Torres
* Radamel Falcao
* Diego Forlán
* Sergio "Kun" Agüero
* Diego Costa
* David de Gea
* Christian Vieri
* Antoine Griezmann
* Bernd Schuster
* Joaquín Peiró
* Julio Salinas
* Geli
* Vladimir Jugović
* Leo Franco
* Radek Bejbl
* Juan Carlos Aguilera
* Diego Simeone
* Maxi Rodríguez
* Juán Esnáider
* Andoni Goikoetxea (Goiko)
* Paulo Futre
* Juninho Paulista
* Eduardo Ordóñez
* Jimmy Floyd Hasselbaink
* Juan Vizcaíno
* Vladimir Jugović
* José Maria (José Mari)
* Yannick Carrasco
* José Antonio Reyes
* Daniel Prodan 
* Thibaut Courtois
* Diego Godín
* Filipe Luís
* Miranda (João Miranda)
* Juanfran
* Koke
* Gabi
* Jan Oblak
* Tiago
* Arda Turan
* Diego
* Mateja Kežman
* Martin Petrov
* Rubén Olivera
* Julio Salinas 
* Adrián López
* Raúl García
* Saúl Ñíguez
* Marcos
* José Murcia
* Igor Dobrovolski
* Dani Aranzubia
* Mario Suárez
* Cristian Rodríguez
* Toby Alderweireld
* José María Giménez
* José Sosa
* Ángel Correa
* Miguel Ángel Moyà
* Javi Manquillo
* Sergi Barjuan
* Tomáš Ujfaluši
* Javi Moreno
* Pablo Ibáñez
* Quinton Fortune
* Rade Bogdanović
* Javier Arizmendi
* Simão Sabrosa
* Antonio López
* Fernando Correa
* Rubén Baraja
* Maniche
* Kiki Musampa
* Roberto Solózábal
* Giourkas Seitaridis
* Fabricio Coloccini
* Mirsad Hibić
* Costinha
* Mariano Pernía
* Jean-François Hernandez
* Johnny Heitinga
* Juan Carlos Valerón 
* Emerson
* Salva Ballesta
* Cosmin Contra
* Jimmy Floyd Hasselbaink
* Sergio Asenjo
* Demetrio Albertini
* Pablo García
* Luis Perea
* Ariel Ibagaza
* Peter Luccin
* Santi Ezquerro
* Jovan Stanković
* Daniel Prodan
* Celso Ayala
* Santiago Solari
* Christian Abbiati
* German Burgos
* Zoran Njeguš
* Jesper Grønkjaer
* Florent Sinama-Pongolle
* Luis García
* Otero
* Cristian Ansaldi 
* Jurado
* Donato 
* Mirko Votava
* Eduardo Salvio
* Joan Capdevila
* Juan Velasco Damas
* Toni Muñoz
* José Juan Luque
* Óscar Alcides Mena
* Nano
* Santi
* García Calvo
* Veljko Paunović
* Juanito
* Grégory Coupet
* Hugo Leal
* Santi Ezquerro
* Juanma
* Dani
* Luciano Galletti
* Giorgio Venturin
* Leonardo Biagini
* Ramón
* Đorđe Tomić
* Colsa
* Rubén Olivera
* Álvaro Domínguez

## Poznati treneri
* Luis Aragonés
* Radomir Antić
* Javier Aguirre
* Javier Clemente
* Carlos Bianchi
* Quique Flores
* Ferdinand Daučík

## Vanjske veze
* Službena stranica